《九日用靖节己酉岁韵》
宋代·赵蕃

宿雨晓未止，纷纷云气交。
秋令迫凄厉，草木无多凋。
去年当兹晨，采菊逾山高。
晚上宝公塔，徘徊意干霄。
今年此幽居，粗免出入劳。
茅檐纵逼仄，亦类蜗庐焦。
旧醅更可漉，幽愤期能陶。
莫问无穷事，人生如露朝。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。